लावी मेला
लावी मेला (Lavi Fair), जिसका औपचारिक नाम अंतर्राष्ट्रीय लावी मेला (International Lavi Fair) है, भारत के हिमाचल प्रदेश राज्य के शिमला ज़िले के रामपुर बुशहर नगर में मनाया जाने वाला एक व्यापारिक मेला है। यह कार्तिक (नवम्बर) के महीने में मनाया जाता है और हिमाचल के सबसे प्रसिद्ध व महत्वपूर्ण मेलों में से एक है। यह हिमाचल की भूतपूर्व बुशहर रियासत और तिब्बत के बीच आज से लगभग 300 वर्ष (1679-1684) काल में हुई एक व्यापारिक संधि की स्मृति में मनाया जाता है। यहाँ विश्वभर से पर्यटक आते हैं।